rlitschk/wikidir huggingface dataset:
Koma oder Coma betekent Koma, depe Form vun Bewusstlosigkeit, Koma, westafrikaansche Spraak in Ghana, Koma, Ethnie in Ghana, Koma-Spraken, Koppel vun afrikaansche Spraken, Koma, Deel vun’n Kometen, Coma, düütsche Verbrukermarkt-Keed, Coma, Film ut dat Johr 1978, Coma, poolsch Musikgrupp ut Łódź, Coma Berenices, latiensch Naam vun dat Steernbild Berenike ehr Hoor, Coma-Bereniciden, en Meteor-Stroom, Coma-Hopen, Galaxien-Hopen in dat Steernbild Berenike ehr Hoor, Coma-Superhopen, Struktur vun mehrere dusend Galaxien, Kunferenz vun de düütschsprakigen Mathematikfackschoppen (KoMa), KomA, düütschen Kortfilm, Koma, fröheren Naam vun de Grupp Khoma. Koma is de Familiennaam von Kenneth Koma (1924–2007), Politiker ut Botswana, Matthew Koma (* 1987), US-amerikaanschen Sänger, Songschriever un Produzent. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Slavery Abolition Act 1833 (citation 3 & 4 Will. IV c. 73) is en Gesett, de dat Parlament vun dat Vereenigt Königriek vun Grootbritannien un Irland 1833 rutgahn laten hett. Dor is de Slaveree in de meisten Länner vun dat Brittsche Empire mit afschafft wurrn, man mit de Utnahmen vun „de Länner, de in'n Besitt vun de Oostindische Kompanie sund, vun de Insel vun Ceylon un vun dat Eiland vun Sankt Helena“ Dat Gesett is 1998 torüchnahmen wurrn, as dat Engelsche Gesett wiethen up Schick bröcht wurrn is, man latere Gesetten gegen de Slaveree sünd in Kraft bleven. Grootbritannien harr al 1807 dat Slaven-Hannelsgesett beslaten un dor den Hannel mit Slaven dör verbaden. Jedeen brittschen Kaptein, de Slaven inföhren dö, möss en Straaf vun 100 Pund Sterling för jeden Slaven betahlen. Man dat hett den brittschen Slavenhannel nich to Enn bröcht: Wenn Slavenscheepe in Gefohr weern, dat se vun de Royal Navy upbröcht wurrn, denn harrn de Kapteins Order kregen - un dat weer bekannt - se schollen de Slaven in de See smieten, denn mössen se nich so veel betahlen. Ok in de USA is de Hannel mit Slaven to desülvige Tied afschafft wurrn, as in England (man
Melvin Robert (Bom) Laird (* 1. September 1922 in Omaha, Nebraska; † 16. November 2016 in Fort Myers, Florida) weer en US-amerikaansch Schriever un ehmalger Politiker. 1942 hett he sien B.A.-Afsluss an dat Carleton College in Minnesota kreegen un hett dornah in de US Navy deent. 1946 bit 1952 weer he as Nahfolger vun sien Vader in de Senat vun Wisconsin un af 1952 Afordnter in dat Repräsentantenhuus. Präsident Richard Nixon hett hüm 1969 to’n Minister för Verdefferenden in sien Kabinett makt. He hett Nixon dorto drängt, den Vietnamkrieg wieder to maken. Um de süüdvietnamesisch Armee starker to maken, hett he 1972 dat Projekt Enhance Plus, wat för en körten Tied ok Spood harr. Laird is währen de Watergate-Affäre torüchtreden. An’ 30. Januar 1973 folg hüm Elliot Lee Richardson as Minister up. Laird weer dornah as Berader för internatschonale Beziehungen ünner annern för Reader’s Digest tätig. Dale Van Atta: With Honor: Melvin Laird in War, Peace, and Politics. Univ of Wisconsin Pr; Second Edition. (29. Februar 2008), ISBN 0299226808 Laird in de Katalog vun de Deutsche Nationalbibliothek Biografie bi'd Ministerium för't Verdeffenderen (engelsch) Laird in de Biographical Directory of the United States Congress
Disse Artikel is man blots en Stubben. Du kannst Wikipedia helpen un em verbetern. De Kole Krieg weer in’n 20. Jaarhunnerd en Konflikt vun de USA un anner kapitalistsche Länner, de Sowjetunion un anner kommunistsche Länner. De Kole Krieg wörr ook Oost-West-Konflikt nöömt. Wichtige Positschonen in dissen Krieg harrn de amerikaansche Geheemdeenst CIA un de sowjetsche Geheemdeenst KGB. En wichtige Grenz twüschen de twee Sieden in’n Kolen Krieg weer de twüschen de twee Staten in Düütschland, de kapitalistische BRD un de kommunistische DDR. En beröhmt Präsident vun de USA to disse Tied weer John F. Kennedy. 1962, in de Tied wo Kennedy Präsident weer, wörrn amerikaansche Soldaten na de Swienbucht op Kuba bröcht. Dat weer een vun de Hööchpunkten vun’n Kolen Krieg. De Kole Krieg harr ok den Effekt, dat rechte Parteien in Länner anne Grenz twüschen Kapitalismus un Kommunismus, to’n Bispeel Italien, Grekenland, de Törkie un Peru Hülp ut Amerika kregen. In vele kapitalistsche Länner, to’n Bispeel Düütschland, Italien un Frankriek kregen kommunistische Parteien Hülp ut Moskau. Wenn een Staat van de ene na de anner Siede wesseln woll, grepen de US-Geheemdeensten verdeckt in un organiseren Militärputschen, so as de Operation Ajax in’n Iran, de US-Interventschoon in Chile oder
Lost in Space (op Platt so veel as „Verschullen in’n Weltruum“) is en US-amerikaanschen Speelfilm vun 1998. De Science-Fiction-Film baseert op de gliek nöömte Feernsehreeg Lost in Space (hoochdüütsch: Verschollen zwischen fremden Welten) ut de laten 1960er Johren. Bit op twee hebbt all noch leven Schauspelers ut de ollen Reeg Nevenrullen in den Film speelt: Mark Goddard, de in’t Orignal Major West speelt hett, is as General to sehn; June Lockhart, de fröhere Mudder Maureen, kummt as de Schooldirektersche vun Will vör. Marta Kristen un Angelica Cartwright, de Original-Döchter vun de Robinson, harrn Rullen as Reporters. De Film speelt in dat Johr 2058. De Eer un de Minscheit staht kort vör’t Enn, vun wegen dat sik de Ozonschicht meist oplöst hett un de Rohstoffen to Neeg gaht. Ut denn Grund maakt sik de Wetenschoppler Professer Robinson mit sien Familie op’n Weg mit den Ruumschipp Jupiter II na den nächsten Planete, op den Minschen leven künnt: Alpha Prime. Dor schüllt se en Hypergate opboen un den Planet vör de Kolonisatschoon vörbereiten. Globale Separatisten wüllt aver dat Hypergate, dat bi de Eer al boet warrt, tweimaken, so dat de Start vun dat Ruumschipp vörtogen warrt. Major West, de sik bi den Angreep
Gangnihessou is de eerste vun de traditschonellen „twölf Königen vun Dahomey.“ Dahomey weer en afrikaansch Königriek in den Benin vun hüüt. No de Geschichten keem Gangnihessou ut en Dynastie, de in dat 16. Johrhunnert vun Tado an den Moro-Stroom in Togo no Allada keem un de Königen vun Ardra werrn. Gangnihessou is woll bet 1620 König ween. Siene Symbolen weern de heken Gangnihessou-Vagel, en Trummel un en Worpspeet. De Historikers sünd sik aver nich seker, of he al as König gellen laten weren kann oder blots as en lokalen Föhrer ansehn warrn mutt. He schall vun sien Broder Dakodonu afsett worrn ween, de vun de Historikers ganz seker as König ansehn warrt.
Jerome David Salinger weer en US-amerikaansch Schriever. Sien bekanntst Wark The Catcher in the Rye (Der Fänger im Roggen, 1951) broch hüm Weltruhm. In dissen Roman beschrivt de 16-johrig Holden Caulfield, wat he in New York City belevt hett, nahdem he ut dat Internat rutschmeeten wurrn weer. Ofschons Salinger blots en Roman, en paar längere Vertellsels un 35 Körtgeschichten schreven hett, gellt he bit hüüd as en vun de an meesten leest amerikaansch Autoren ut de Nahkriegstiet. Sien literarisch Mythos geiht sowiet, dat Kritiker en ganz Johrteint vun de amerikaansch Literaturhistorie – de Johren van 1948 bit 1959 – as "Ära Salinger" betekent hebbt. The Catcher in the Rye (Der Fänger im Roggen) (1951) Nine Stories (Neun Erzählungen) (1953) Franny and Zooey (Franny und Zooey) (1961) Raise High the Roof Beam, Carpenters and Seymour: an Introduction (Hebt den Dachbalken hoch, Zimmerleute und Seymour wird vorgestellt) (1963) Hapworth 16, 1924 (1965) Paul Alexander: Salinger. A biography. Renaissance Books, Los Angeles 1999, ISBN 1-58063-080-4. Eberhard Alsen: A readers guide to J. D. Salinger. Greenwood Press, Westport, Conn. 2002, ISBN 0-313-31078-5. Ian Hamilton: Auf der Suche nach J. D. Salinger („In search of J. D. Salinger“). Limes-Verlag, Berlin 1989, ISBN 3-8090-2275-6. Margaret A.
Naiad (ok as Neptun III betekent) is en vun de lütten Maanden vun den Planet Neptun. Opdeckt worrn is Naiad vun de Ruumsond Voyager 2, as de 1989 vörbiflagen is. Dat weer de letzte Maand, de bi’n Vörbiflaag opdeckt worrn is. Nöömt is de Maand na de Najaden, dat sünd Born- un Waternymphen ut de greekschen Mythologie. Naiad bewegt op en Ümloopbahn teemlich dicht an Neptun mit en middleren Afstand vun 48.200 km. Dormit hett de Maand den lüttesten Afstand vun’n Neptun vun all sien bekannten Maanden. För een Ümloop bruukt de Maand ruchweg 7 Stünnen un 6 Minuuten. De Bahn is üm 4,74° gegen den Äquater vun’n Neptun neegt. As bi de meisten Maanden, so warrt ok bi Naiad en bunnen Rotatschoon vermoodt, so dat jümmer de glieke Maandsiet na’n Neptun henwiest. De Ümloopbahn vun Naiad liggt in en kritischen Afstand binnen de Roche-Grenz. Dat hett, dat de Maand inst vun de Tiedenkräft twei reten warrt un wohrschienlich denn en Ring üm Neptun billn warrt. Dat is aver ok mööglich, dat dat dorto nich kummt un Naiad in de Atmosphäär vun’n Neptun insleiht. Naiad hett en unregelmatige Form mit en Grött vun 96×60×52 km³. De middleren Dörmeter liggt ruchweg
De Verlag Gerhard Rautenberg weer en Verlag ut Leer in Oostfreesland. Veele Böker vun den Verlag weern över Oostfreesland oder de inst düütschen Oostrebeden. Dat gifft noch ene Rautenberg Druck GmbH. 1825 worr ene Verlagsbuchhandlung C. L. Rautenberg in Mohrungen in Oostpreußen grünnt. de later in Königsbarg weer. Nah 1945 warr de Verlag Gerhard Rautenberg grünnt. Vundag gifft dat ene Rautenberg Buchhandlung in Würzborg in Bayern. Südostpreussen und das Ruhrgebiet: Beiträge zur Heimatkunde anläßlich der 600-Jahr-Feier Allensteins in der Patenstadt Gelsenkirchen / hrsg. von Erwin Nadolny, 1954 4444 ostpreußische Namen prußisch erklärt/ Heinz Georg Podehl, 1987 Ut mien Tuun : Geschichten un Gedichte/ Anton Heger, ca. 1983 Oppe Bank varre Där : Un andre Jeschichtes op ostpreißisch Platt / vertält vun August Schukat, 1972 Keerlke : En Gang dör en Kinnerland/ Wilhelmine Siefkes, 1955 So schabberten wir to Hus/Rudolf K. Becker, 1975 (oostprüßschet Wöörbook) Ünnersiet vun http://www.rautenberg-druck.de/ Ünnersiet vun http://www.rautenberg-druck.de/ Ünnersiet vun http://www.rautenberg-druck.de/
Liefegenschop is dat, wenn dat Lief vun en Minschen as Egendom vun den Herrn (Landherrn, Herrscher) vun en bestimmt Rebeet ankeken warrt. Dat is en Form vun Hörigkeit, de nich wiet af is vun de Slaveree. In dat Middelöller hett dat in Europa veel Liefegenschop geven. De Unnerscheed to de Slaveree is sunnerlich, dat Liefegene en Familie grünnen dröffen (wat bi de Slaven lang nich jummers mööglich weer), dat se up en Stück Land Anbo drieven dröffen, dormit ehre Familie wat to eten harrt hett, un dat se nich ohn ehre Familie un ohn ehr Land eenfach verköfft weern konnen. De verscheden Formen vun Unfreeheit könnt nich jummers goot ut’neenholen weern. Pachteree, share croppin, peonage, Schuldslaveree, Höörigkeit, Liefegenschop un Slaveree fleet in'nanner över. Ok is dat nich so, dat grötter Unfreeheit up jeden Fall grötter Elend bedutt, un relatiev mehr Freeheit denn ok mehr Weeldage. Veel Slaven sünd relatiev goot spiest un kleedt wurrn, wieldes veel Pächters, wenn ehre Ackers man minne weern un de Pachten hooch, in bitter Armoot leven döen. Ok is dat so, dat de formalen Rechte faken nich veel seggt. De formale Rechtslage vun en Buern in en sunnerliche Sellschop kann relatiev goot ween, man wenn
Pauline Maria Strauss-de Ahna (* 4. Februar 1863 in Ingolstadt; † 13. Mai 1950 in Garmisch-Partenkirchen) weer en Sopranistin un Ehefru vun de Komponist Richard Strauss. Pauline de Ahna weer de Dochter vun den bayerischen Armeegeneral Adolf de Ahna un de Berliner Hoffopernsingerin Eleonore de Ahna. 1887 hett se den Kapellmeester Richard Strauss kennen lehrt, de se as Schölerin an de Weimarer Hoffoper folgt is. 1890 geev de Ahna hör Debüt as Sopranistin. An’ 10. September 1894 hett se in de Borgkark St. Veit in Marquartstein Richard Strauss heiraadt. Pauline Strauss-de Ahna is dorna aber widerhenn as Singerin uptreden. Se gull as hervörragend Interpretin vun sien Leeder, un Strauss geev faken Konzerte tosommen mit sien Frau. Hör wat burschikoos Oort un Wies weer bi Früenden vun dat Huss legendär. Strauss sülvst hett hör in de Figur vun de „Christine“ in de autobiografisch Oper Intermezzo en leevfull Denkmal sett. Dat Ehepaar hett eerst in München leevt un siet 1898 in Berlin, wo Pauline de Ahna 1906 hör Berop as Singerin upgeven hett. 1908 sünd se in en Villa in Garmisch trucken. 1918 sünd se nah Wien översiedelt, 1945 nah Baden in’ Aargau, denn nah Ouchy un dornah nah Montreux. 1949 sünd
Nordenham is ene sülvstännige Stadt in'n Landkreis Wersermasch (Neddersassen), hett Stadtrechten siet 1908. Mit ehre 28.000 Inwahners höört de Stadt tosamen mit de ingemeenten Naberdörpen Blexen un Abbehusen to de Landschup Butjadingen. Twee Inseln (Langlütjen I un II) höört ok to'n Stadtrebeet. De Anfänge von Nordenham liggt in dat Wurtendorp Atens, dat al 1312 upnöömt woor. Hier leev um de Midde van dat 19. Johrhunnert de Stadtgrünner Wilhelm Müller as Koopmann. He broch den Noordüütschen Lloyd darto, den Nordenhamer Butengroden an de Wersermünn to köpen un dar ene Pier för dat Verladen von Fettveeh na England to boen. So entstund as Vörlöper von den hüdigen Haven de lütte "Ossenpier". Kort darna woor de Straat un de Isenbahn bit an de Pier ran boot. Na de Jahrhunnertwenn siedel sik denn en Grootbedrief na'n annern up ene Längde van 10 km langs den Stroom an. An'n Anfang van'n Eersten Weltkrieg tell Nordenham ungefähr 8.000 Inwahners. Nordenham weer denn ene Stadt in't Land Ollnborg. 1933 keem de Gemeende Blexen darto, un de Inwahnertahl steeg van 15.500 bit to'n Tweeten Weltkrieg up 20.000. De grote Tostroom keem na den Krieg mit de Verdrevenen ut'n Oosten. Industrie un Haven bestimmt den Charakter van de Stadt,
Schaltjohr (latiensch: annus bissextus) betekend en Johr in’ Klenner, dat in’ Ünnerscheed to en Normaljohr bito en Schaltdag oder/un Schaltmaand hett, üm tomeest de Differenz tüschen en planmäßig Klennerjohr un dem middleren Sünnjohr uttoglieken. Astronoomsche Klenner un Lunarklenner könnt ok anner Tietruums as Grundlaag för en Schaltjohr hemm. Hüüd gellt in meest all Deelen vun de Welt, as ok in Düütschland, Öösterriek un de Swiez, de Gregoriaansch Klenner. In Düütschland hett en Normaljohr 365 Daag, en Schaltjohr dorgegen 366 Daag. Dat Infögen vun en tosätzlichen Dag, Maand oder Johr in en Klennersystem betekend man as Embolismus (ooltgreeksch: ἐμβάλλειν „Inschalten“). Elias J. Bickerman: Chronology Of The Ancient World, 2. Oplaag, Cornell University Press, New York 1980, ISBN 0-8014-1282-X. Hermann Grotefend: Zeitrechnung des deutschen Mittelalters und der Neuzeit. 1891. Nachdruck Scientia, Aalen 1970, ISBN 3-511-04560-6; Taschenbook 13. Oplaag, Hahn, Hannober 1991, ISBN 3-7752-5177-4. Hans Lietzmann: Zeitrechnung der römischen Kaiserzeit, des Mittelalters und der Neuzeit für die Jahre 1–2000 nach Christus, 4. Oplaag, de Gruyter, Berlin 1984, ISBN 3-11-010049-5.
James Horner (* 14. August 1953 in Los Angeles, Kalifornien; † 22. Juni 2015 in’n Los Padres National Forest, Kalifornien) weer en US-amerikaanschen Komponist vun Filmmusik, de för sien Warken al tweemol mit den Oscar ehrt worrn is. He hett de Musik to bannig vele Filmen komponeert un is sünners bekannt worrn mit sien Musik to Braveheart und Titanic. He komponeer vör allen in en Richt, de sik an de Tonalität hollt, man af un to finnt sik in sien Musiken ok Elementen ut de Modernen un ut de Weltmusik. James Horner weer de Söhn vun den öösterriekschen Inwannerer Harry Horner, de in Hollywood as Szeenbillner arbeit hett un tweemol mit den Oscar uttekent weer. Mitt vun de 1950er Johren is de Familie na London ümtogen, woneem James Horner an’t Royal College of Music bi György Ligeti studeert hett. Later is he an de University of Southern California wesselt un hett dor sien Master maakt. Dirna hett he an de in Los Angeles an de University of California mit en Dokterarbeit anfungen, de he aver nich to Enn bröcht hett. In’t Johr 1978 hett Horner en Wark för de Kunzerthall mit den Naam Spectral Shimmers komponeert, dat vör ruchweg 400
Dalen betekent Dalen, Oort in de Gemeen Veendaam, Grünnen, Nedderlannen, Dalen, Oort in de Gemeen Coevern, Drenthe, Nedderlannen, Dalen, Oort in de Kommun Tokke, Noorwegen. Dalen oder Dalén is de Familiennaam von Cornelis van Dalen de Öllere (üm 1602–1665), nedderlandschen Teekner, Koppersteker un Verleger, Cornelis van Dalen de Jüngere (1638–vör 1664), nedderlandschen Teekner, Koppersteker un Verleger, Cornelis van Dalen (1885–1953), nedderlandschen Sportschütten, Dirk van Dalen (* 1932), nedderlandschen Mathematiker, Gustaf Dalén (1869–1937), sweedschen Inschenör, Jeanine van Dalen (* 1986), nedderlandsche Footballspelerin, Kurd Dalen (1884–1941), düütsch-jöödschen Jurist, Lambert von Dalen († 1558), Lübecker Koopmann un Raadsherr, Peter van Dalen (* 1958), nedderlandschen Politiker, Robert Dalen (1844–1909), düütschen Verwaltungsjurist. Kiek ok bi: Van Dalen, Dahlen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Plattmakers is en plattdüütsch Wöörbook in ’t Internett. Dat Wöörbook hett Stand Februar 2021 wat mehr as 18.500 Indrääg. Tohoopstellt worrn is de Websteed 2009. De grote Ünnerscheed to annere Wöörböker is de, dat de Wöör nich as utschrevene Wöör spiekert warrt. De Indrag warrt in en besünnere Schrievwies opschreven, jüst so as dat Woord in de öllste Form heten hett noch vör de ooldsassische Tied (so üm un bi dat Johr 700). Disse Schrievwies warrt denn ümwannelt in de moderne Schrievwies, indem naenanner all de Luudwannels sied de ole Tied op dat Woord anwennt warrt. Op disse Wies warrt de moderne Form von dat Woord konstrueert. Allens tohoop deelt de Websteed Plattdüütschland in 128 Dialektrebeden in. De Websteed is opstunns in Plattdüütsch, Hoochdüütsch, Nedderlandsch un Engelsch vörhannen un büddt blangen de Plattdüütsch verkloorten Wöör ok Översetten op Hoochdüütsch, Nedderlandsch un Engelsch an. An’n 15. Februar 2021 is dat Wöörbook in en nee överarbeidt Form online gahn. Ünner annern sünd Spraakopnahmen, Riemwöör un Angaven to verwandte Wöör as ne’e Funschonen tokamen. Dat ne’e Plattmakers geiht live!, Blogindrag op Plattmakers.de, 15. Februar 2021 Websteed Plattmakers.de (plattdüütsch)
De Jura is en geochronoloogsche Periood oder System vun de Eerdhistorie. Dormit warrt de middlere Periood vun dat Mesozoikum betekent, dat na’t Öllere hen vun de Trias un na’t Jüngere hen vun de Kried begrenzt warrt. De Jura hett vör ruchweg 199,6 Millionen Johren anfungen. To Enn weer se vör ruchweg 145,5 Millionen Johren. De Naam Jura hett 1795 Ingang in de wetenschoppliche Literatur funnen un weer vun Alexander vun Humboldt för Steenschichten in de Jurabargen bruukt. Alexandre Brongniart hett den Begreep 1829 op de hüütige Systembeteken wieter faat. De Jurabargen bestaht vör allen ut de verfastigten Aflagern (Sedimenten), de sik wiel de Periood vun’n Jura an’n Rand vun de dormoligen Tethyssee afsett hebbt. De Anfang vun’n Jura is opstunns blots provisoorsch defineert worrn mit dat eerste Opduken vun dat Ammoniten-Geslecht Psiloceras. Dat GSSP (ungefäähr so veel as en Tyypprofil un en Tyyplokalität) is bit hüüt noch nich afsluut fastleggt worrn. Ok de Bövergrenz vun’n Jura, oder gliekbedüden de Ünnergrenz vun de Kried is noch nich afsluten kloor. Wohrschienlich warrt se to de Tiet liggen, as de Ammoniten-Oort Berriasella jacobi to’n eersten mol vörkamen is. De Kried warrt hüüt in dree Serien (Epochen) un ölven Stopen (Öller) ünnerdeelt: Böverjura Tithonium
Trias (latiensch „Dreeheit“, to tri „dree“) betekent Trias, en Periood vun’t Mesozoikum in de Eerdhistorie, Trias, de Triaad, Gödderdreeheit, Trias, en Bootsklass, Trias, en Bowark in Berlin, Trias, en Plantengeslecht, Nahinstellenstrias, en Begreep ut de Ogenheelkunn, Syndroom, De Dreeheit vun Symptomen in de Medizin Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Franzöösche Revolutschoon weer de Revolutschoon in Frankriek in 't Johr 1789. Los güng dat mit de Versammeln vun de Generalstänn an'n 5. Mai in Versailles. An'n 14. Juli is de Bastille, en Gefängnis in Paris, störmt, innahmen un in Dutt maakt wurrn. En vun de bekanntesten Lüüd vun de Franzöösche Revolutschoon weer Robespierre, en vun de radikale Partei vun de Jakobiners. In de Franzöösche Revolutschoon sünd de Buern to fri'e Lüüd verklaart wurrn. De Tiet vun de Königen güng nu to Enne. 1793 sünd den König Ludwig XVI. un siene Fro Marie Antoinette mit de Guillotine de Köpp afneiht wurrn. Robespierre hett en gräsigen Terror utöövt, un nümms weer mehr seker un wüss, ob he nich ok unner dat Fallbiel keem. Man dat duur nich lang, denn hett Robespierre süms sien Kopp in den Wichelkorf leggen mösst. De Franzöösche Revolutschoon hett Europa Krieg, aber ok Fortschritt un Frieheit bracht. Een anner wichtig Mann bi de Revolutschoon weer Georges Danton, een Afkaat un Redner, de tegen Robespierre den körteren trucken hett. Franzöösche Revolutschoon. Mehr Biller, Videos oder Audiodateien to’t Thema gifft dat bi Wikimedia Commons. Wiktionary:
Basophile Granulozyten sünd Zellen, de to de Bestanddeelen vun’t Blood höört un to de Witten Bloodkörpers (Leukozyten) tellt warrt. De basophilen Granulozyten wiest tallrieke Granula op, de groff un nich regelmatig sünd und ünner annern Histamin un Heparin bargt. In’t Differentialbloodbild maakt se blots en lütten Andeel vun 2 bit 6 % ut. De basophilen Granulozyten stammt ut dat Knakenmark, se hebbt mit de eosinophilen Granulozyten en gemeesomen Vörlöper. Wassdomsfakters för de Basophilen sünd ünner annern Interleukin-3, Interleukin-5 un GM-CSF. Dat gifft Henwiesen dorop, dat sik de Basophilen un de Eosinophilen bi’t Riepen gegensietig kontrolleert. To’n Bispeel ünnerdrückt de transformeeren Wassdomsfakter TGF in’t Biwesen vun Interleukin-3 dat Differenzeren vun Eosinophilen un föddert dat vun de Basophilen. Se hebbt en Rezepter för’t Immunglobulin E (IgE), wat to de Annahmföhrt, dat se en Rull speelt bi de Immunafwehr vun’n Weert gegen Parasiten. Wenn jemehr Rezepters dör Allergenen, de an IgE binnt, krüüzvernett warrt, degranuleert de Basophilen un sett giftige Mediaters („Vermiddlers“) as Histamin un PAF (Plattken aktiveeren Fakter, föhrt to de Aggregatschoon vun de Thrombozyten) free. Eosinophile un Basophile Granulozyten as ok Mastzellen künnt mitenanner wesselwirken un de gegensietige Degranulatschoon noch duller maken. De Aktiveren vun Immunzellen, de Rezepters för IgE bargt,
Toshiyuki „Harold“ Sakata (* 1. Juli 1920 in Holualoa; Hawaii; † 29. Juli 1982 in Honolulu, Hawaii) weer en US-amerikaansch Schauspeler vun japaansch Afstammen, de vör allen wegen sien Rull as Bösewicht Oddjob („Gelegenheitsarbeit“) in de James-Bond-Film Goldfinger bekannt wurr. As Sakata nah sien Schooltiet up dat Fastland truck, hett he sück den westlichen Vörnaam Harold toleggt. He weer en bannig gooden Gewichthever un wunn bi de Olympisch Sömmerspelen 1948 in London en Sülvermedaille. Ok as Wrestler harr he nahderhenn temelk Spood. De Bond-Produzenten Albert R. Broccoli un Harry Saltzman hebbt Sakata vör allen wegen sien swoor Körperbau halt – he weer 1,85 Meter groot und woog 130 kg. De Rull vun Oddjob weer vör Sakata genau passend. Schauspelern harr he gar nich lehrt, aber dat bruuk he ok meest nich und Oddjob weer ok kien Rull, wo he snacken muss. Sakata wurr wegen disse Rull so bekannt, dat he ünner de Naam as Wrestler uptreden is un Oddjob to sien darten Vörnaam makt hett. Nah den Bond-Film keem he up den Smack un speel in tallriek anner Films Nevenrullen. Dat weern denn immer Militärtypen, muskelbepackt Släger un stumm Lievwachten. Sakata is mit 62 Johren an Kreeft storven. Harold Sakata